ai4bharat/Pralekha huggingface dataset:
অর্থমন্ত্রক
জাতীয় পরিকাঠামো পাইপলাইনের পর্যালোচনা বৈঠকে সভাপতিত্ব করেছেন অর্থমন্ত্রী শ্রীমতি নির্মলা সীতারমণ
নতুন দিল্লি, ৬ জানুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ আজ জলসম্পদ, নদী উন্নয়ন ও গঙ্গা পুনরুজ্জীবন বিভাগ এবং স্বাস্থ্য ও পরিবার কল্যাণ মন্ত্রকের সচিবদের সঙ্গে বৈঠকে জাতীয় পরিকাঠামো পাইপলাইন  বাস্তবায়নের অগ্রগতির বিষয়ে পর্যালোচনা করেছেন।এনআইপি প্রকল্পের অগ্রগতি, এখন পর্যন্ত এই প্রকল্পে ব্যয় এবং প্রকল্পটি বাস্তবায়ন ত্বরান্বিত করার উদ্যোগ নিয়ে আলোচনা করা হয় এ দিনের বৈঠকে । এনআইপি প্রকল্প বাস্তবায়ন, নিরীক্ষণ ও ত্বরান্বিত করার জন্য বিভিন্ন মন্ত্রক এবং বিভাগের সঙ্গে কেন্দ্রীয় অর্থমন্ত্রীর এটি দ্বিতীয় পর্যালোচনা বৈঠক।
এদিনের বৈঠকে জানানো হয় যে মহামারী সত্ত্বেও এনআইপি ক্ষেত্রে কাজের যথেষ্ট অগ্রগতি অর্জন করা সম্ভবপর হয়েছে। এনআইপি'তে ৬,৮৩৫ টি প্রকল্প নিয়ে চালু হয়েছিল, এখন এর আওতায় ৭,৩০০ টির প্রকল্প চলছে। অনেক মন্ত্রক / বিভাগ এই প্রকল্প বাস্তবায়ন এবং ব্যয় বিষয়ে বিভিন্ন তথ্য বৈঠকে তুলে ধরে। পর্যালোচনা বৈঠকে স্বাস্থ্য ও পরিবার কল্যাণ মন্ত্রকের অধীনে ৮০,৯১৫ কোটি টাকা মূল্যের ২৪ টি প্রকল্প এবং জলসম্পদ বিভাগের অধীনে ২,৭৯,৬০৪ কোটি টাকা মূল্যের ১০ টি বড় প্রকল্প নিয়ে আলোচনা চালানো হয়।
কাজের অগ্রগতি পর্যালোচনা করার সময়, শ্রীমতি নির্মলা সীতারমণ বলেন যে এনআইপি'র মাধ্যমে নাগরিকদের বিশ্বমানের পরিকাঠামো সরবরাহ এবং জীবনযাত্রার স্বাচ্ছন্দ্য বাড়ানোর জন্য ভারত সরকারের একটি উল্লেখযোগ্যভাবে পদক্ষেপ । অর্থমন্ত্রী দুটি মন্ত্রক / বিভাগকে সমস্ত এনআইপি প্রকল্পগুলি কার্যকরভাবে বাস্তবায়ন করে এবং রাজ্য সরকার ও অন্যান্য মন্ত্রকের সঙ্গে সমন্বয় বাজায় রেখে কাজ চালিয়ে যাওয়ার আহ্বান জানান।এমন কি মন্ত্রক / বিভাগগুলিকেও সম্ভাব্য বিনিয়োগকারীদের সাথে আলোচনা চালিয়ে যাওয়ার পরামর্শ দেন তিনি। জাতীয় পরিকাঠামো পাইপলাইনের ড্যাশবোর্ডে নিরন্তর সর্বশেষ বিষয়ে আপডেট করার আহ্বান জানান কেন্দ্রীয় অর্থ মন্ত্রী।
যুবওক্রীড়াবিষয়কমন্ত্রক
রামকৃষ্ণ মিশন ও ভারত সেবাশ্রম সংঘের যৌথ উদ্যোগে এনওয়াইকে জাতীয় যুব দিবস উদযাপন করেছে
কলকাতা, ১২ই জানুয়ারি, ২০২২
নেহরু যুব কেন্দ্র দক্ষিণ কলকাতা আজ রা্মকৃষ্ণ মিশন ইন্দস্টিটিউট অফ কালচার ও ভারত সেবাশ্রম সংঘের যৌথ উদ্যোগে জাতীয় যুব দিবস উদপাপন করেছে। সম্পূর্ণ কোভিড বিধি মেনে এই উপলক্ষ্যে নানান অনুষ্ঠানের আয়োজন করা হয়।
এনওয়াইকেএস পশ্চিমঙ্গে ২৩টি জেলার সব কটিতেই নানা অনুষ্ঠানের আয়োজন করে। সমাজের সব শ্রেণীর যুবসম্প্রদায় এই অনুষ্ঠানগুলিতে অংশগ্রহন করেন। প্রতিটি অনুষ্ঠানে আজকের দিনের তাৎপর্য ব্যাখ্যা করে , স্বামীজীর জন্য গর্ব অনুভব করা এবং দেশ গড়ার কাজে যুক্ত হওয়ার জন্য সকলকে আহ্বান জানান হয়েছে। বিভিন্ন আলোচনাচক্রে স্বামী বিবেকানন্দের দর্শন , শিক্ষা নিয়ে আলোচনার পাশাপাশি চরিত্র গঠনে যুব সম্প্রদায়ের ভূমিকা, জাতীয়তাবাদের প্রসার ঘটানোর মত বিষয়ে মতবিনিময় করা হয়েছে।
নেহরু যুব কেন্দ্র দক্ষিণ কলকাতার অনুষ্ঠানে ভারত সেবাশ্রম সংঘের সাধারণ সম্পাদক স্বামী বিশ্বাত্মানন্দজি মহারাজ, রামকৃষ্ণ মিশন ইন্সটিটিউট অফ কালচারের স্বামী সুপর্ণানন্দ সহ বিশিষ্টজনেরা বক্তব্য রেখেছেন।
CG/CB/
(Visitor Counter : 46
প্ৰধানমন্ত্ৰীৰ কাৰ্যালয়
বৃন্দাবনত শিশুৰ মাজত ৩ বিলিয়নসংখ্যক ভোজন সেৱা আগবঢ়াব প্ৰধানমন্ত্ৰীয়ে
প্ৰধানমন্ত্ৰী শ্ৰী নৰেন্দ্ৰ মোদীয়ে ১১ ফেব্ৰুৱাৰীত উত্তৰ প্ৰদেশৰ বৃন্দাবন ভ্ৰমণ কৰিব৷
তেওঁ বৃন্দাবন চন্দ্ৰোদয় মন্দিৰত অক্ষয় পাত্ৰ ফাইণ্ডেচনৰ ৩ বিলিয়নসংখ্যক ভোজন সেৱা আগবঢ়োৱা অনুষ্ঠান মুকলি কৰিব৷
প্ৰধানমন্ত্ৰীয়ে ইয়াৰ পাছত পিছপৰা শ্ৰেণীৰ ছাত্ৰ-ছাত্ৰীৰ মাজত ৩ বিলিয়নসংখ্যক ভোজন সেৱা আগবঢ়াব৷ অনুষ্ঠানৰ সৈতে সংগতি ৰাখি তেওঁ এখন ৰাজহুৱা সভাও সম্বোধন কৰিব৷
শ্ৰী মোদীয়ে ইস্কনৰ আচাৰ্য শ্ৰীলা প্ৰভূপদৰ বিগ্ৰহত পুষ্পাঞ্জলি অৰ্পন কৰিব৷
ফাউণ্ডেচনৰ ৩ বিলিয়নসংখ্যক ভোজন সেৱা উপলক্ষে এই অনুষ্ঠানৰ আয়োজন কৰা হৈছে৷
পটভূমিঃ
অক্ষয় পাত্ৰ ফাউণ্ডেচনে চৰকাৰৰ মধ্যাহ্ন ভোজন আঁচনি ৰূপায়নৰ অংশীদাৰ হিচাপে কাম কৰে৷
১৯বছৰীয়া যাত্ৰাত অক্ষয় পাত্ৰ ফাউণ্ডেচনে ১২ খন ৰাজ্যৰ প্ৰায় ১৪,৭০২খন স্কুলত মুঠ ১.৭৬ মিলিয়ন শিশুক ভোজন আগবঢ়াইছে৷ ২০১৬ত অক্ষয় পাত্ৰই তেতিয়াৰ ৰাষ্ট্ৰপতি প্ৰণৱ মূখাৰ্জীৰ উপস্থিতিত ২ বিলিয়ন ভোজন সেৱা আগবঢ়াইছিল৷
কোটি কোটি শিশুক উন্নতমানৰ, স্বাস্থ্যকৰ আৰু পুষ্টিকৰ খাদ্য আগবঢ়োৱাৰ ক্ষেত্ৰত ফাউণ্ডেচনে মানৱ সম্পদ উন্নয়ন মন্ত্ৰালয় আৰু ৰাজ্য চৰকাৰৰ সৈতে ঘনিষ্ঠভাৱে কাম কৰে৷
উল্লেখ্য যে মধ্যাহ্ন ভোজন আঁচনিক বিশ্বৰ সৰ্ববৃহৎ ভোজন আঁচনি হিচাপে গণ্য কৰা হয়৷ আঁচনিয়ে ৬-১৪ বছৰ বয়সীয়া শিশুৰ স্বাস্থ্য উন্নত কৰা আৰু স্কুলত ছাত্ৰী-ছাত্ৰীৰ উপস্থিতি বৃদ্ধি কৰাৰ লক্ষ্যৰে কাম কৰে৷
প্ৰধানমন্ত্ৰীয়ে ২০১৮ৰ ২৪ অক্টোবৰত ‘ছেল্ফ ফৰ ছ’চাইটী’ নামৰ এপছ মুকলি অনুষ্ঠানত অক্ষয় পাত্ৰ ফাউণ্ডেচনৰ প্ৰসংগ উত্থাপন কৰিছিল৷
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩২ কোটি ছাড়িয়েছে
জাতীয় স্তরে সুস্থতার হার ৯৮.৩৬ শতাংশ
দেশে গত ২৪ ঘণ্টা ৭৬ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৭ হাজার ৯৯২ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ৯৩ হাজার ২৭৭, যা ৫৫৯ দিনে সর্বনিম্ন
সাপ্তাহিক ভিত্তিতে আক্রান্তের হার ০.৭১ শতাংশ, যা গত ২৭ দিনে ১ শতাংশের নিচে
নয়াদিল্লী, ১১ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৬ লক্ষ ৩৬ হাজার ৫৬৯। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১৩১ কোটি ৯৯ লক্ষ ৯২ হাজার ৪৮২।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৫,৪৬১
|
|
দ্বিতীয় ডোজ
|
|
৯৫,৯০,০৭৯
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৮২,৭৪২
|
|
দ্বিতীয় ডোজ
|
|
১,৬৬,৭০,৮৬৩
|
|
১৮ – ৪৪ বছর বয়সী
|
|
প্রথম ডোজ
|
|
৪৭,৬০,৯৭,৪২৭
|
|
দ্বিতীয় ডোজ
|
|
২৬,৪৬,৬১,৫৪৪
|
|
৪৫ – ৫৯ বছর বয়সী
|
|
প্রথম ডোজ
|
|
১৮,৮৯,৮৪,৬৯১
|
|
দ্বিতীয় ডোজ
|
|
১৩,১৮,৮৭,৯২৬
|
|
৬০ বছরের ঊর্ধ্বে
|
|
প্রথম ডোজ
|
|
১১,৮১,৯৩,৯০৫
|
|
দ্বিতীয় ডোজ
|
|
৮,৫১,৩৭,৮৪৪
|
|
মোট
|
|
১,৩১,৯৯,৯২,৪৮২
দেশে গত ২৪ ঘণ্টায় সুস্থ হয়েছেন ৯ হাজার ২৬৫ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪১ লক্ষ ১৪ হাজার ৩৩১। জাতীয় স্তরে সুস্থতার হার বর্তমানে ৯৮.৩৬ শতাংশ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ৪৪ দিনে দৈনিক আক্রান্তের সংখ্যা ১৫ হাজারের নিচে রয়েছে। গত ২৪ ঘণ্টায় নতুন করে আক্রান্ত হয়েছেন ৭ হাজার ৯৯২ জন।
দেশে সুস্পষ্টভাবে করোনায় আক্রান্তের সংখ্যা ৯৩ হাজার ২৭৭। যা গত বছরের মার্চ মাস থেকে সর্বনিম্ন এবং মোট আক্রান্তের ০.২৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ১২ লক্ষ ৫০ হাজার ৬৭২টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৫ কোটি ৪৬ লক্ষ ২৭ হাজার ৩০০টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৭১ শতাংশ, যা গত ২৭ দিনে ১ শতাংশের নিচে। একইভাবে দৈনিক আক্রান্তের হার দাঁড়িয়েছে ০.৬৪ শতাংশ। দৈনিক ভিত্তিতে আক্রান্তের হার গত ৬৮ দিনে ২ শতাংশের রয়েছে এবং গত ১০৩ দিনে ৩ শতাংশের নিচে।
CG/SS/NS
(Visitor Counter : 100
অর্থমন্ত্রক
৮২.২৩ কোটি টাকার নকল ইনপুট কর ছাড়, সিজিএসটি-র পূর্ব শাখার আধিকারিকদের হাতে ধৃত ১
নতুন দিল্লি, ১৮ জানুয়ারি, ২০২১
সেন্ট্রাল গুডস এন্ড সার্ভিসেস ট্যাক্স কমিশনারেটের দিল্লি পূর্ব শাখার আধিকারিকরা পণ্য পরিষেবা কর, জিএসটি-র জন্য ইনপুট টেক্স ক্রেডিট বা আইটিসি তৈরি করার একটি জালিয়াতি চক্রের হদিশ পেয়েছে।
ব্যাপক ডেটা বিশ্লেষণ করে আধিকারিকরা গত ১৫ জানুয়ারি থেকে ১৭ জানুয়ারির মধ্যে ২১টি সংস্থায় তদন্ত চালিয়ে জাল বাণিজ্যিক সংস্থার হদিশ পেয়েছে। যেগুলি ২০১৭ সাল থেকে নকল আইটিসির কারবার চালিয়ে আসছে। এই ভূয়া সংস্থাগুলির নেটওয়ার্ক শ্রী অরবিন্দ কুমার নামে এক ব্যক্তি পরিচালনা করতেন। যিনি ৪ থেকে ৪.৫ শতাংশ কমিশন নিয়ে নকল আই টি সি পাস করাতেন। তদন্ত করতে গিয়ে সিজিএসটি-র আধিকারিকরা এ পর্যন্ত ৪৬টি ভূয়া বাণিজ্যিক সংস্থার হদিশ পেয়েছে যেগুলি অরবিন্দ কুমার ও তাঁর সঙ্গীরা নিয়ন্ত্রণ করতো। এই সংস্থাগুলির কোন ব্যাবসায়িক কার্যকলাপ ছিল না। এগুলি তৈরি করা হয়েছিল ভুয়া আইটিসি পাস করার জন্য। এখনো পর্যন্ত মোট জাল আইটিসি যার পরিমাণ ৮২. ২৩ কোটি টাকা বলে তথ্য পাওয়া গেছে। তবে এর মোট পরিমান ৫৪১.১৩ কোটি টাকা বলে জানা গেছে যা তদন্তেই প্রকাশ পাবে।
শ্রী অরবিন্দ কুমারকে সিজিএসটি আইন-২০১৭ অনুযায়ী ৬৯ ধারায় গ্রেফতার করা হয়েছে। তাঁকে ১৭ জানুয়ারি কর্তব্যরত বিচারকের কাছে হাজির করা হলে ১৪ দিনের জন্য জেল হেফাজতে পাঠানোর নির্দেশ দেওয়া হয়। এই মামলায় তদন্ত চলছে।
উল্লেখ করা যেতে পারে যে, জিএসটি সেন্ট্রাল টেক্স দিল্লি জোন এ পর্যন্ত জালিয়াতির অভিযোগে ১৯ জনকে গ্রেফতার করেছে। যার সঙ্গে ৩৭৬৬.৬৯ কোটি টাকার জিএসটি ফাঁকি জড়িত ছিল।
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং আগামীকাল জাতীয় ই-গভর্ন্যান্স পরিষেবা দান মূল্যায়ন ২০২১-এর প্রতিবেদন প্রকাশ করবেন
নতুন দিল্লি, ১২ জুন, ২০২২
কেন্দ্রীয় বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত, ভূবিজ্ঞান, প্রধানমন্ত্রীর কার্যালয়, গণ অভিযোগ ও পেনশন, কর্মীবর্গ, আণবিক শক্তি এবং মহাকাশ বিভাগের প্রতিমন্ত্রী ডাঃ জিতেন্দ্র সিং আগামীকাল  জাতীয় ই-গভর্ন্যান্স পরিষেবা দান মূল্যায়ন  ২০২১-এর দ্বিতীয় পর্যায়ের প্রতিবেদন প্রকাশ করবেন। রাজ্য, কেন্দ্রশাসিত অঞ্চলগুলির মূল্যায়নকে আওতায় নিয়ে এসে এনইএসডিএ ২০২১ প্রতিবেদনটি তৈরি করা হয়েছে। নাগরিকদের অনলাইন পরিষেবা দানের ক্ষেত্রে তাদের কার্যকারিতা বিষয়ে কেন্দ্রীয় মন্ত্রকগুলির উপর বিশেষ নজর দেওয়া হয়েছে। এই প্রতিবেদন রাজ্য ও কেন্দ্রশাসিত অঞ্চলের সরকারকে তাদের ই-গভর্ন্যান্স পরিষেবা দানের ব্যবস্থাকে আরও উন্নত করতে সাহায্য করবে।
২০১৯ সালে প্রশাসনিক সংস্কার ও গণ অভিযোগ বিভাগ  এনইএসডিএ গঠন করেছিল। ই-গভর্নমেন্টের প্রয়াস বাড়াতে এবং ডিজিটাল গভর্নমেন্টের উৎকর্ষতাকে এগিয়ে নিয়ে যেতে এই উদ্যোগ নেওয়া হয়। দ্বিবার্ষিক এই প্রতিবেদনে রাজ্য ও কেন্দ্রশাসিত অঞ্চলগুলিতে ই-গভর্ন্যান্স পরিষেবার মূল্যায়ন এবং এই পরিষেবা দানের ক্ষেত্রে কার্যকারিতা বিষয়ে কেন্দ্রীয় মন্ত্রকগুলির উপর নজর দেওয়া হয়েছে। এনইএসডিএ সংশ্লিষ্ট সরকারকে তাদের নাগরিক কেন্দ্রিক পরিষেবা দানের উন্নতিতে সাহায্য করে থাকে। ডিএআরপিজি ২০২১ সালের জানুয়ারিতে এনইএসডিএ-এর দ্বিতীয় পর্যায়ের কাজ শুরু করে। গত বছর মার্চ থেকে মে পর্যন্ত একাধিক কেন্দ্রীয় মন্ত্রক এবং রাজ্য ও কেন্দ্রশাসিত অঞ্চলগুলির সঙ্গে বারংবার পরামর্শমূলক কর্মশালা আয়োজনের পরে এনইএসডিএ ২০২১-এর পরিকাঠামো চূড়ান্ত করা হয়। সম্পূর্ণ মূল্যায়ন প্রক্রিয়া অনলাইনে পরিচালনা করতে গত বছর জুন মাসে আনুষ্ঠানেকভাবে এনইএসডিএ ২০২১ পোর্টালের সূচনা করা হয়। চলতি বছরের মে পর্যন্ত প্রায় এক বছর ধরে তথ্য সংগ্রহ, ঝাড়াই-বাছাই এবং বিশ্লেষণ প্রক্রিয়া চলে। এই সময়ের মধ্যে সংশ্লিষ্ট পক্ষের সঙ্গে নিয়মিত পর্যালোচনা বৈঠকও অনুষ্ঠিত হয়। এনইএসডিএ ২০২১-এর কাজ সফলভাবে সম্পন্ন করতে ডিএআরপিজি-কে ন্যাসকম ও কেপিএমজি-র একটি দল, রাজ্য ও কেন্দ্রশাসিত অঞ্চলগুলি থেকে ৩৬ জন নোডাল আধিকারিক এবং কেন্দ্রীয় মন্ত্রকের ১৫ জন নোডাল আধিকারিক একত্রিত হয়ে সাহায্য চালায়। এই প্রতিবেদন চূড়ান্ত করার জন্য সারা দেশ থেকে ১ লক্ষেরও বেশি মতামত এসেছিল। সেগুলিকেও পর্যালোচনা করা হয়। ডিএআরপিজি আগামী বছরে পরবর্তী এনইএসডিএ-র কাজ পরিচালনা করবে।
CG/SS/SKD/
(Visitor Counter : 124
সড়কপরিবহণওমহাসড়কমন্ত্রক
ভারী গাড়ি চালকদের প্রশিক্ষণ
নতুন দিল্লি, ১৯ জুলাই, ২০২১
সড়ক পরিবহন ও জাতীয় সড়ক মন্ত্রক দেশজুড়ে ২০০২-০৩ অর্থবছর থেকে ড্রাইভিং ট্রেনিং ইনস্টিটিউট স্থাপনের কর্মসূচি রূপায়িত করছে । এই কর্মসূচির নাম বদল করে করা হয়েছে ইনস্টিটিউট অফ ড্রাইভিং, ট্রেনিং অ্যান্ড রিসার্চ । দ্বাদশ পরিকল্পনা সময়ে ২০১২-১৭-য় এই পরিকল্পনা রূপায়নে কেন্দ্রীয় আর্থিক সহায়তার পরিমান ১৭ কোটি টাকা । এর জন্য জমি প্রয়োজন ১০ একর । দ্বাদশ পঞ্চবার্ষিক পরিকল্পনায় দ্বিতীয় ধাপ হিসেবে একটি নতুন উপাদান যুক্ত করা হয়েছে । এর জন্য ৫ কোটি টাকার আর্থিক সহায়তা দেওয়া হবে এবং ৩ একর জমিতে রিজিওনাল ড্রাইভিং ট্রেনিং সেন্টার  গড়া হবে । আইডিটিআর-এর আর্থিক বরাদ্দ চতুর্দশ অর্থচক্রে ১৭ কোটি থেকে বাড়িয়ে ১৮.৫০ কোটি করা হয়েছে ।
এই কর্মসূচির মূল লক্ষ্য একটি পরিপূর্ণ প্রশিক্ষণ কেন্দ্র গড়ে তোলা, যেখানে থাকবে ড্রাইভিং টেস্ট ট্র্যাক । সেখানে বাণিজ্যিক গাড়ির চালকরা উপযুক্ত প্রশিক্ষণ পাবেন । সড়ক এবং পরিবেশ সুরক্ষার উন্নতি হবে এবং সড়ক চলাচলের সার্বিক উন্নতি হবে । এই প্রতিষ্ঠানগুলির প্রধান কাজগুলি হল –
• ভারী গাড়ি চালনায় প্রশিক্ষণ পাঠ্যক্রম
• হাল্কা গাড়ি চালনায় প্রশিক্ষণ পাঠ্যক্রম
• বেসরকারি ড্রাইভিং বিদ্যালয়গুলির প্রশিক্ষকদের প্রশিক্ষণ শিবির চালনা
• ঝুঁকি সম্পন্ন পণ্যের সুরক্ষিত পরিবহন বিষয়ে ৩ দিনের প্রশিক্ষণ পাঠ্যক্রম
• ঝুঁকিপূর্ণ পণ্যের সুরক্ষিত পরিবহনের বিষয়ে ১দিনের রিফ্রেশার প্রশিক্ষণ পাঠ্যক্রম
• যেসমস্ত চালক চাকুরিরত তাদের জন্য তাৎক্ষণিক প্রশিক্ষণ পাঠ্যক্রম
• বিভিন্ন সংস্থার দ্বারা চালকদের পরীক্ষা এবং মনোনয়ন
এপর্যন্ত বিভিন্ন রাজ্য ও কেন্দ্রশাসিত অঞ্চলে মন্ত্রক ৩১টি আইডিটিআর এবং ৬টি আরডিটিসি-কে অনুমোদন দিয়েছে । পশ্চিমবঙ্গে যশোর রোডে আইডিটিআর এবং কলকাতায় আরডিটিসি-কে অনুমোদন দিয়েছে মন্ত্রক ।
রাজ্যসভায় আজ লিখিত জবাবে এই তথ্য জানিয়েছেন, কেন্দ্রীয় সড়ক পরিবহন ও জাতীয় সড়ক মন্ত্রী শ্রী নীতীন জয়রাম গড়করি ।
CG/AP/RAB
(Visitor Counter : 110
সড়কপরিবহণওমহাসড়কমন্ত্রক
পণ্যবাহী গাড়ি এবং যাত্রী চলাচলের বিষয়ে প্রতিবেশী দেশগুলির সঙ্গে সমঝোতাপত্র স্বাক্ষরের সুবিধার্থে মোটর ভেহিকেলস আইন সংশোধনের জন্য মতামত আহ্বান
নয়াদিল্লি, ২০ জুন, ২০২০
কেন্দ্রীয় সড়ক পরিবহণ ও মহাসড়ক মন্ত্রক পণ্যবাহী গাড়ি এবং যাত্রী চলাচলের সঙ্গে সম্পর্কযুক্ত প্রতিবেশী দেশগুলির সঙ্গে সমঝোতাপত্র স্বাক্ষরের সুবিধার্থে মোটর ভেহিকেলস আইন সংশোধনের জন্য সাধারণ মানুষ এবং সংশ্লিষ্ট সকল পক্ষের কাছে থেকে পরামর্শ ও মতামত চেয়েছে । এ বিষয়ে মন্ত্রক গত ১৮ই জুন একটি খসড়া বিজ্ঞপ্তি প্রকাশ করেছে। বিজ্ঞপ্তিটি পাওয়া যাবে http://www.google.com/url?q=http%253A%252F%252Fwww.morth.gov.in&sa=D&sntz=1&usg=AFQjCNEvEVzo32dujUIF-a6T0EncVarxFQ ওয়েব সাইটে।
১৯৮৮ সালের মোটর ভেহিকেলস আইনের সুবিধার আওতায় বিভিন্ন সরকারি দপ্তর ও রাজ্য সরকারগুলির কাছ থেকে পাওয়া অনুরোধের ভিত্তিতে ভারত এবং অন্যান্য প্রতিবেশী দেশের মধ্যে পণ্যবাহী গাড়ি ও যাত্রী চলাচলের সুবিধার জন্য প্রয়োজনীয় আইন সংশোধনের বিষয়ে মতামত চাওয়া হয়েছে।
মন্ত্রক লাহোর-অমৃতসর , নতুন দিল্লি-লাহোর , কলকাতা-ঢাকা  এবং অমৃতসর-নানক সাহিব -এর মধ্যে বাস পরিষেবার সময়ে বিজ্ঞপ্তি প্রকাশ করেছিল। এক্ষেত্রে ভারত ও অন্যান্য প্রতিবেশী দেশগুলির মধ্যে সমঝোতাপত্র স্বাক্ষরিত হয়েছিল। এমনকি, ২০১৮ সালে ত্রিপুরার বিশালগড়ে এলপিজি বটলিং প্ল্যান্টে এলপিজি সিলিন্ডার সরবরাহের জন্য বাংলাদেশের সঙ্গে এলপিজি ট্রাক চলাচলের বিষয়ে কেন্দ্রীয় সড়ক পরিবহণ ও মহাসড়ক মন্ত্রক বিজ্ঞপ্তি জারি করেছিল। ভারত ও প্রতিবেশী দেশগুলির মধ্যে পণ্যবাহী গাড়ি ও যাত্রী পরিবহণের সঙ্গে সম্পর্কযুক্ত বিষয়গুলিকে সহজ করার জন্য ভারত সরকার একটি সুস্পষ্ট নির্দেশিকা প্রকাশ করেছে।
মোটর ভেহিকেলস আইনের সংশোধনের বিষয়ে মতামত এবং পরামর্শগুলি পরিবহন ভবনে মন্ত্রকের যুগ্ম সচিবের কাছে জানানো যাবে। ই-মেল আইডি হল – jspb_morth[at]gov[dot]in । আগামী ১৭ই জুলাইয়ের মধ্যে মতামত জানাতে হবে।
(CG/SS/DM
কৃষিমন্ত্রক
৩১ লক্ষ ৯১ হাজার মেট্রিক টন তৈলবীজ ও ডালশস্য সংগ্রহ করল নাফেড
জাতীয় কৃষি সমবায় বিপণন সংস্থা  ২০১৭-১৮ অর্থ বছরে ডালশস্য ও তৈলবীজ সংগ্রহ করেছে ৩১ লক্ষ ৯১ হাজার মেট্রিক টন। এর ফলে উপকৃত হয়েছেন দেশের ২০ লক্ষেরও বেশি কৃষক সাধারণ। শস্য সংগ্রহ বাবদ প্রদেয় অর্থ সরাসরি জমা করে দেওয়া হয়েছে সংশ্লিষ্ট কৃষকদের নিজস্ব অ্যাকাউন্টগুলিতে।
প্রসঙ্গত উল্লেখ্য, পূর্ববর্তী সরকারের আমলে নাফেড আর্থিক সঙ্কটের মুখোমুখি হয়ে পড়ে। নিয়ম বহির্ভূত কাজকর্মই এই আর্থিক সঙ্কটের কারণ বলে জানা যায়। এমনকি, স্তুপীকৃত মামলার জেরে সংস্থাটি বন্ধ হয়ে যাওয়ার উপক্রম হয়েছিল। পূর্ববর্তী ইউপিএ সরকারের আমলের শেষ চার বছরে, অর্থাৎ ২০১১-১৪ সালে নাফেড সংগৃহীত ডাল ও তৈলবীজ সংগ্রহের পরিমাণ ছিল মাত্র ৮ লক্ষ মেট্রিক টন। কিন্তু এনডিএ সরকারের দক্ষ নেতৃত্ব ও পরিচালনায় ২০১৪-১৮ – এই চার বছরে ন্যূনতম সহায়ক মূল্যে সংগৃহীত হয়েছে ৬৪ লক্ষ মেট্রিক টন ডাল ও তৈলবীজ। কৃষকদের সহায়তা যোগানের লক্ষ্যে নাফেডকে টিকিয়ে রাখা বিশেষভাবে জরুরি। সেইসঙ্গে, ন্যূনতম সহায়ক মূল্যে শস্য সংগ্রহের পরিমাণ বৃদ্ধিও নাফেডকে অক্ষত রাখার আরেকটি কারণ।
কেন্দ্রীয় কৃষি ও কৃষককল্যাণ মন্ত্রী শ্রী রাধামোহন সিং মনে করেন যে কৃষকদের কাছ থেকে রেকর্ড পরিমাণ খাদ্যশস্য সংগ্রহের প্রক্রিয়া নাফেড-এর মাধ্যমে অব্যাহত রাখা হবে।
(Visitor Counter : 33
অর্থমন্ত্রক
কেন্দ্রীয় মন্ত্রিসভা কেন্দ্রীয় সরকারি কর্মচারি এবং পেনশনভোগীদের জন্য আরও এককিস্তি মহার্ঘ ভাতা দেওয়ার প্রস্তাব অনুমোদন করেছে। চলতি বছরের পয়লা জানুয়ারী থেকে এই প্রস্তাব কার্যকর হবে
নতুন দিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কেন্দ্রীয় সরকারি কর্মচারি এবং পেনশনভোগীদের জন্য আরও এককিস্তি মহার্ঘ ভাতা দেওয়ার প্রস্তাবে অনুমোদন দেওয়া হয়েছে। চলতি বছরের পয়লা জানুয়ারী থেকে এই প্রস্তাব কার্যকর হবে।
এর ফলে মূল্যবৃদ্ধির দরুণ কেন্দ্রীয় সরকারি কর্মচারি ও পেশনভোগীরা বর্তমানে মূল বেতন/ পেনশনের উপর যে ৩১ শতাংশ মহার্ঘ ভাতা পান, তা আরও ৩ শতাংশ বাড়লো।
সপ্তম কেন্দ্রীয় বেতন কমিশনের সুপারিশের ভিত্তিতে গৃহীত নীতি অনুসারে এই বৃদ্ধি।
এর ফলে, রাজকোষ থেকে প্রতি বছর ৯,৫৪৪.৫০ কোটি টাকা অতিরিক্ত খরচ হবে। এতে উপকৃত হবেন প্রায় ৪৭.৬৮ লক্ষ কেন্দ্রীয় সরকারি কর্মচারি এবং ৬৮.৬২ লক্ষ পেনশনভোগী।
CG/SD/SKD/
(Visitor Counter : 88
কয়লামন্ত্রক
কয়লা খনির বাণিজ্যিক নিলাম প্রক্রিয়া তৃতীয় দিনে অব্যাহত
নতুন দিল্লি, ৪ নভেম্বর, ২০২০
কয়লা খনির বাণিজ্যিক নিলাম প্রক্রিয়া তৃতীয় দিনে অব্যাহত। মধ্যপ্রদেশের ৩ এবং ছত্তিশগড়ের ১টি মোট ৪টি কয়লা খনি এদিন নিলামের জন্য রাখা হয়েছিল। এই খনিগুলিতে মোট ১৬১ মেট্রিকটন কয়লা সঞ্চিত রয়েছে।
পিক রেড ক্যাপাসিটি অনুসারে এই খনিগুলি থেকে বছরে ৭ মেট্রিকটন কয়লা উত্তোলন করা যাবে। বৈদ্যুতিন নিলাম প্রক্রিয়ায় অংশগ্রহণকারীদের মধ্যে তীব্র প্রতিযোগিতা পরিলক্ষিত হয়।
ছত্তিশগড়ের গ্যাড়েপালমা – IV/1, মধ্যপ্রদেশের গতিতোরিয়া  এবং গতিতোরিয়া  ও উর্তান উত্তর, এই ৪টি কয়লা খনির নিলাম হয়েছে এ দিন। গ্যাড়েপালমা – IV/1 খনিটির বরাত পেয়েছে জিন্দাল পাওয়ার লিমিটেড। মধ্যপ্রদেশের গতিতোরিয়া  ও  কয়লা খনিটির বরাত পেয়েছে বোল্ডার স্টোন মার্ট প্রাইভেট লিমিটেড। উর্তান উত্তর কয়লা খনিটির বরাত পেয়েছে জে. এম. এস মাইনিং প্রাইভেট লিমিটেড। ছত্তিশগড়ের গ্যাড়েপালমা – IV/1 থেকে ৬৫২.১০ কোটি টাকা, মধ্যপ্রদেশের গতিতোরিয়া  ও  খনি থেকে ৭০.৭৭ কোটি টাকা এবং উর্তান উত্তর খনি থেকে ৮৪.৬৪ কোটি টাকা বার্ষিক রাজস্ব পাওয়া যাবে।
CG/SS/SFS
(Visitor Counter : 102
অর্থমন্ত্রক
লক্ষ্মীবিলাস ব্যাঙ্ক ও ডিবিএস ব্যাঙ্ক ইন্ডিয়া লিমিটেডের সংযুক্তিকরণের প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে লক্ষ্মীবিলাস ব্যাঙ্ক লিমিটেড ও ডিবিএস ব্যাঙ্ক ইন্ডিয়া লিমিটেডের  মধ্যে সংযুক্তিকরণের প্রস্তাবটি অনুমোদিত হয়েছে। রিজার্ভ ব্যাঙ্ক গ্রাহকদের স্বার্থ রক্ষার জন্য, আর্থিক ক্ষেত্রে এবং ব্যাঙ্কের স্থিতাবস্থা বজায় রাখার কারণে ১৯৪৯ সালের ব্যাঙ্কিং রেগুলেশন আইনের ৪৫ নম্বর ধারা অনুসারে এলভিবি-কে ৩০ দিনের মোরাটোরিয়ামে পাঠিয়েছে। রিজার্ভ ব্যাঙ্ক সরকারের সঙ্গে আলোচনা করে, এলভিবি-র বোর্ড অফ ডিরেক্টরর্সের সদস্যদের সরিয়ে দিয়েছে এবং একজন প্রশাসককে ব্যাঙ্কের গ্রাহকদের স্বার্থ সুরক্ষার জন্য নিয়োগ করেছে।
রিজার্ভ ব্যাঙ্ক জনসাধারণের কাছ থেকে বিভিন্ন পরামর্শ ও আপত্তির বিষয় শোনার পর ব্যাঙ্কটির সংযুক্তিকরণের একটি প্রকল্প তৈরি করেছিল। এক্ষেত্রে সরকারের অনুমোদনের প্রয়োজন ছিল। মোরাটোরিয়ামের সময়ের আগেই এই ব্যবস্থা কার্যকর হওয়ায় গ্রাহকরা টাকা তোলার ক্ষেত্রে যে নিষেধাজ্ঞার সম্মুখীন হয়েছিলেন সেই বিষয়টিকে শিথিল করা হয়েছে। এই প্রস্তাবের ফলে এলভিবি, ডিবিআইএল-এর সঙ্গে সংযুক্তিকরণের প্রক্রিয়া শুরু হল। গ্রাহকদের টাকা তোলার ক্ষেত্রে আর কোন নিষেধাজ্ঞা থাকলোনা।
রিজার্ভ ব্যাঙ্কের থেকে অনুমতি পেয়ে ভারতে ডিবিআইএল একটি ব্যাঙ্কিং সংস্থা গড়ে তোলে। এই ব্যাঙ্কের হিসেব সংক্রান্ত ব্যালেন্স শিট যথেষ্ট শক্তিশালী। এছাড়াও ডিবিএস-এর মূলধন জনিত সহায়তা পাওয়া যাবে। ১৮টি মার্কেটে এবং সদর দপ্তরে এই সংস্থার নাম নথিভুক্ত করা আছে। সংযুক্তিকরণের পর ডিবিআইএল-এর আর্থিক অবস্থার উন্নতি হয়েছে, বর্তমানে এই ব্যাঙ্কের শাখা বেড়ে হল ৬০০।
গ্রাহকদের স্বার্থ বজায় রেখে এবং আর্থিক ব্যবস্থায় স্বচ্ছতা বজায় রাখার জন্য সরকার পরিচ্ছন্ন একটি ব্যাঙ্কিং ব্যবস্থা গড়ে তুলতে প্রতিশ্রুতিবদ্ধ। তাই এলভিবি-র ডিবিআইএল-এর সঙ্গে দ্রুত সংযুক্তিকরণের প্রক্রিয়াটি সম্পন্ন করা হবে।
প্রধানমন্ত্রীরদপ্তর
সারাদেশে জনস্বাস্থ্য ব্যবস্থাকে উন্নত করতে পি এম কেয়ার্স তহবিলের মাধ্যমে ৫৫১টি পিএসএ অক্সিজেন উৎপাদন প্ল্যান্ট স্থাপন করা হবে
দেশের সব ক’টি জেলা সদরের সরকারি হাসপাতালে অক্সিজেন উৎপাদন প্ল্যান্ট স্থাপন করা হবে
এই প্ল্যান্টগুলিকে যত তাড়াতাড়ি সম্ভব কার্যকরী করা হবে: প্রধানমন্ত্রী
অক্সিজেন প্ল্যান্টগুলি জেলা সদরের বিভিন্ন হাসপাতালে নিরবচ্ছিন্ন অক্সিজেন সরবরাহ নিশ্চিত করবে
নয়া দিল্লি, ২৫ এপ্রিল, ২০২১
হাসপাতালে অক্সিজেনের সরবরাহ বৃদ্ধির বিষয়টি সুনিশ্চিত করতে ৫৫১টি প্রেসার সুইং অ্যাডরপশন  মেডিকেল অক্সিজেন জেনারেশন প্ল্যান্ট স্থাপনের জন্য পি এম কেয়ার্স ফান্ডের থেকে অর্থ বরাদ্দের বিষয়টি নীতিগত ভাবে অনুমোদিত হয়েছে। প্রধানমন্ত্রীর নির্দেশের পরিপ্রেক্ষিতে এই সিদ্ধান্ত নেওয়া হয়েছে। এই প্ল্যান্টগুলিকে যত দ্রুত সম্ভব কার্যকরী করতে হবে বলে প্রধানমন্ত্রী নির্দেশ দিয়েছেন। তিনি জানিয়েছেন জেলায় এই প্ল্যান্ট গুলি অক্সিজেন লভ্যতার ক্ষেত্রে গুরুত্বপূর্ণ ভূমিকা পালন করবে।
এই প্ল্যান্ট গুলি রাজ্য ও কেন্দ্রশাসিত অঞ্চলগুলির জেলা সদরের চিহ্নিত সরকারী হাসপাতালে স্থাপন করা হবে। স্বাস্থ্য ও পরিবার কল্যাণ মন্ত্রকের মাধ্যমে তা সংগৃহীত হবে।
জনস্বাস্থ্যের কথা মাথায় রেখে এই বছরের গোড়ায় দেশে অতিরিক্ত ১৬২ টি পিএসএ মেডিকেল অক্সিজেন জেনারেশন প্ল্যান্ট স্থাপনের জন্য পি এম কেয়ার্স তহবিল থেকে ২০১.৫৮কোটি টাকা বরাদ্দ করা হয়।
জেলা সদরের সরকারী হাসপাতালে পিএসএ অক্সিজেন জেনারেশন প্ল্যান্ট স্থাপনের মূল উদ্দেশ্য হল জনস্বাস্থ্য পরিকাঠামোকে আরও জোরদার করা এবং এই হাসপাতাল গুলিতে অক্সিজেন উৎপাদন ব্যবস্থা বজায় রাখা। এই জাতীয় ক্যাপটিভ অক্সিজেন জেনারেশন ব্যবস্থা এই হাসপাতালগুলি তো বটেই সাথে জেলার প্রতিদিনকার মেডিকেল অক্সিজেনের চাহিদাও পূরণ করবে। এছাড়াও তরল মেডিকেল অক্সিজেন  ক্যাপ্টিভ অক্সিজেন উৎপাদনের উপর "টপ আপ" হিসাবে কাজ করবে। এই ধরনের সুদূর প্রসারী ব্যবস্থা জেলাগুলির সরকারী হাসপাতালগুলিতে আকস্মিকভাবে অক্সিজেন সরবরাহ যাতে বিঘ্নিত না হয় তা নিশ্চিত করবে এবং কোভিড-১৯ রোগী ছাড়াও অন্যান্য রোগীদের পর্যাপ্ত নিরবচ্ছিন্ন অক্সিজেন সরবরাহের বিষয়টি সুনিশ্চিত করবে।
(এস ডি জি
রাষ্ট্রপতিরসচিবালয়
রাষ্ট্রপতি পরোপকারিতা সংক্রান্ত প্রথম বিশ্ব যুব সম্মেলন উদ্বোধন করলেন
নয়াদিল্লি, ২৩ অগাস্ট, ২০১৯
রাষ্ট্রপতি শ্রী রামনাথ কোবিন্দ আজ নতুন দিল্লিতে পরোপকারিতা সংক্রান্ত প্রথম বিশ্ব যুব সম্মেলনের উদ্বোধন করেন।
এই উপলক্ষে এক সমাবেশে রাষ্ট্রপতি বলেন, মহাত্মা গান্ধী কেবল একজন মহান নেতা ও দূরদর্শীসম্পন্ন ব্যক্তিই ছিলেন না, তিনি ছিলেন এমন এক ব্যক্তিত্ব যিনি নিজেকে চিরন্তন মূল্যবোধ ও আদর্শের মূর্ত প্রতীক হিসেবে প্রতিষ্ঠা করেছিলেন। গান্ধীজিকে টাইম মেশিনে বসিয়ে মানবসভ্যতার যে কোন যুগে নিয়ে গেলে তিনি সেখানে বর্তমান সময়ের মতো সমান প্রাসঙ্গিক থাকবেন। গান্ধীজির আদর্শ ও মূল্যবোধ আমাদের এই সময়েও সমান সত্য। আমাদের বর্তমান সময়ে শান্তি ও সহনশীলতা তথা সন্ত্রাসবাদ ও জলবায়ু পরিবর্তন মোকাবিলার ক্ষেত্রেও গান্ধীজি সমান প্রাসঙ্গিক।
রাষ্ট্রপতি বলেন, বর্তমান সময়ে বিশ্ব জুড়ে আমরা যে হিংসা ও শত্রুতার ঘটনা দেখতে পাচ্ছি, তার শেকড় কুসংস্কারাচ্ছন্ন মানসিকতার গভীরে প্রোথিত। এ ধরনের কুসংস্কারাচ্ছন্ন মানসিকতাই ‘আমাদের বিরুদ্ধে তারা’ মনোবৃত্তির ধারণা গড়ে দিচ্ছে। গান্ধীজির দেখানো পথ অনুসরণ করলেই আমরা আমাদের ছেলে-মেয়েদের শেখাতে পারব, আমরা যাদের ‘তারা’ বলে গণ্য করে থাকি, আসলে তারা সকলে আমাদেরই অঙ্গ। শ্রী কোবিন্দ বলেন, সহানুভূতিশীল বোঝাপড়া গড়ে তোলার সেরা উপায় হল পারস্পরিক মতবিনিময় ও কথোপকথন। এভাবেই আমরা কুসংস্কারাচ্ছন্ন মনোভাব থেকে বেরিয়ে আসতে পারি।
কুসংস্কারাচ্ছন্ন মনোভাব ত্যাগে শিক্ষার গুরুত্বপূর্ণ ভূমিকা রয়েছে বলে অভিমত প্রকাশ করে রাষ্ট্রপতি বলেন, আমাদের শিক্ষা ব্যবস্থার মূল উদ্দেশ্য ও কাঠামোতে পরিবর্তনের প্রয়োজন। শিক্ষাকে সাক্ষরতার মধ্যেই সীমাবদ্ধ করে রাখলে চলবে না, শিক্ষা ব্যবস্থাকে এমনভাবে গড়ে তুলতে হবে যা যুবাদের গভীর আত্মঅনুসন্ধান ও আন্তরিক বিশ্লেষণে মনোনিবেশ করতে সাহায্য করবে। একইসঙ্গে, অন্যদের দুঃখ-কষ্টে নিজেদের সহানুভূতি প্রকাশের তাঁদের সংবেদনশীল করে তুলবে। তরুণ সমাজকে এমনভাবে শিক্ষিত করতে হবে যাতে তারা জাতি ও ধর্মের ভেদাভেদ পেরিয়ে নিজেদের জ্ঞানকে কাজে লাগিয়ে সমস্ত কিছু বিশ্লেষণ করতে পারে। সামাজিক অসমতা ও অন্যায়ের বিরুদ্ধে লড়াইয়ে যুব সম্প্রদায়কে এমনভাবে শিক্ষিত করে তুলতে হবে যাতে তাঁরা সৃজনশীল ও স্থায়ী সমাধানসূত্র খুঁজে পান। আমাদের এমন এক শিক্ষা ব্যবস্থা প্রয়োজন যা আমাদের আবেগ ও মানসিকতাকে প্রভাবিত করে।
সম্মেলনে সারা বিশ্ব থেকে আসা যুবাদের উদ্দেশে রাষ্ট্রপতি বলেন, আমাদের বিশ্বকে সমবেদনাময় ও শান্তিপূর্ণ করে গড়ে তুলতে এঁদের মতো লক্ষ লক্ষ যুবক-যুবতীর বড় ভূমিকা রয়েছে। এই সম্মেলন থেকে যুবারা যে অভিজ্ঞতা সঞ্চয় করবেন তা তাঁদের বাকি জীবনে পরোপকারিতার দূত হিসেবে নিজেদের প্রতিষ্ঠা করতে অনুপ্রাণিত করবে বলে শ্রী কোবিন্দ প্রত্যয় ব্যক্ত করেন।
উল্লেখ করা যেতে পারে, এই সম্মেলনে ২৭টি দেশের যুবক-যুবতীরা অংশ নিয়েছেন। শান্তি ও সুস্থায়ী উন্নয়নের জন্য ইউনেস্কোর মহাত্মা গান্ধী ইনস্টিটিউট অফ এডুকেশন এবং মানবসম্পদ উন্নয়ন মন্ত্রক যৌথভাবে সম্মেলনের আয়োজন করেছে।
CG/BD/DM
(Visitor Counter : 179
প্রধানমন্ত্রীরদপ্তর
কেন্দ্রীয় সরকার আসামের বন্যা পরিস্থিতির ওপর নজরদারি চালাচ্ছে এবং সম্ভাব্য সব ধরনের সহযোগিতার জন্য রাজ্য সরকারের সঙ্গে একযোগে কাজ করছে : প্রধানমন্ত্রী
নয়াদিল্লি, ২৩ জুন, ২০২২
প্রধানমন্ত্রী শ্রী নরেন্দ্র মোদী বলেছেন, কেন্দ্র আসামের বন্যা পরিস্থিতির ওপর সর্বদা নজর রেখে চলেছে এবং সম্ভাব্য সব ধরনের সহযোগিতার জন্য রাজ্য সরকারের সঙ্গে একযোগে কাজ করছে।
প্রধানমন্ত্রী কয়েকটি ট্যুইট বার্তায় জানান, “বিগত কয়েক দিন ধরে আসামের কোনও কোনও অঞ্চলে প্রবল বৃষ্টিপাতের জন্য বন্যা পরিস্থিতির সৃষ্টি হয়েছে। কেন্দ্র পরিস্থিতির দিকে নজর রেখেছে এবং রাজ্য সরকারের সঙ্গে সম্ভাব্য সব ধরনের সহযোগিতার জন্য একযোগে কাজ করছে।”
“বন্যা দুর্গত অঞ্চলে সেনাবাহিনী এবং জাতীয় বিপর্যয় মোকাবিলা বাহিনীর সদস্যরা উপস্থিত রয়েছেন। তাঁরা ক্ষতিগ্রস্তদের নিরাপদ স্থানে সরিয়ে নিয়ে যাওয়ার জন্য সাহায্য করছেন। বিমানবাহিনী উদ্ধারের কাজে ২৫০ বার উড়ান চালিয়েছে।”
“ক্ষতিগ্রস্ত জেলাগুলিতে মুখ্যমন্ত্রী @himantabiswa, আসাম সরকারের মন্ত্রী এবং আধিকারিকরা সক্রিয় রয়েছেন। দুর্গত মানুষদের সব ধরনের সহযোগিতা করা হচ্ছে। ক্ষতিগ্রস্ত অঞ্চলের সকলের নিরাপত্তা ও কল্যাণ কামনা করি এবং আরও একবার সম্ভাব্য সব ধরনের সহযোগিতার আশ্বাস জানাই।”
PG/CB/DM
(